नेपालमा नीति, नियम, कानुन कति बनाइन्छन् कति । तर,सुरुमा कानुनको उलंघन नेता र नेताहरू कै मान्छेहरुबाट हुन्छ । कारवार्हिको कुनै प्रकृया पनि अपनाइदैन, अपनाए पनि नियम कानुनको पालना हुँदैन । भष्ट्राचार सुरुमा देश बिकास गर्छु भन्ने हाकिम र ठुलावडा नेताबाटै हुन्छ हामी नागरिकले कति दिन सहने अब त अति भैसक्को !
म्याग्दी – म्याग्दीको सदरमुकाम बेनीबजारस्थित खुलामञ्च नजिकै रहेको बहुउद्देश्यीय खेल मैदानबाट ट्याक्सी खोलामा खस्दा दुईजना बेपत्ता भएका छन् ।
शुक्रबार बिहान ध १ ज २५१ नम्बरको ट्याक्सी चलाउन सिक्ने क्रममा म्याग्दीखोलामा खस्दा आमा छोरा बेपत्ता भएको जिल्ला प्रहरी कार्यालय म्याग्दीले जनाएको छ ।
ट्याक्सी खोलामा खस्दा पर्वत जलजला–२, बौरकी शोभा अधिकारी खाती र उनका ८ वर्षीय छोरा सागर खाती बेपत्ता भएको म्याग्दीका प्रहरी नायव उपरीक्षक विरबहादुर बुढामगरले बताउनुभयो । ट्याक्सी चलाउन सिकाउने न्यू बेनी इन्स्टिच्युटका प्रशिक्षकले आफू पिसाब गर्न गएको समयमा दुर्घटना भएको बताएको प्रनाउ बुढामगरको भनाइ छ ।
बेपत्ता आमाछोरा र ट्याक्सीको खोजी कार्य भैरहेको प्रहरीले जानकारी दिएको छ । बहुउद्देश्यीय खेलमैदानको नाम दिएको मैदानको छेउमा हाटबजार सञ्चालनका लागि कृषि उपज सङ्कलन केन्द्रको भवन समेत रहेको छ । मैदानको डिलमा घेराबार तथा तारजाली लगाइएको छैन भने नजिकैबाट म्याग्दीखोला बग्छ ।